b'\n_START_ARTICLE_\nZlo\xc4\x8din agresije (me\xc4\x91unarodno pravo)\n_START_PARAGRAPH_\nZlo\xc4\x8din agresije u me\xc4\x91unarodnom pravu je zlo\xc4\x8din napada jedne dr\xc5\xbeave na drugu, ali ne samo vojnim snagama, i ne samo na njezino ozemlje, pomorje i zra\xc4\x8dni prostor i njene vojne snage, nego i na njenu neovisnost. Uz to taj napad nije samo vojni, nego na sve na\xc4\x8dine i svim sredstvima \xc5\xa1to u datom trenutku mogu poslu\xc5\xbeiti. Agresija je svako djelovanje usmjereno protiv postojanja i neovisnosti druge dr\xc5\xbeave te protiv mira na svijetu uop\xc4\x87e. Pojam zlo\xc4\x8dina agresije te\xc5\xa1ko je definirati jednom kratkom re\xc4\x8denicom, zbog toga \xc5\xa1to su mogu\xc4\x87nosti brojne, obuhva\xc4\x87a i subverzije toliko mnogostranih sadr\xc5\xbeaja i oblika koje stalno izmi\xc4\x8du mogu\xc4\x87noastima sinteti\xc4\x8dke definicije i taksativnom nabrajanju._NEWLINE_UN je taj zlo\xc4\x8din definirao Rezolucijom Op\xc4\x87e skup\xc5\xa1tine UN-a 3314 (XXIX) iz 1974. godine._NEWLINE_U na\xc4\x8delima Povelje UN obvezuje se suzdr\xc5\xbeavanje od prijetnjom silom ili uporabe sile koje su usmjerene protiv teritorijalne cjelovitosti ili politi\xc4\x8dke neovisnosti bilo koje dr\xc5\xbeave te nagla\xc5\xa1ava po\xc5\xa1tivanje na\xc4\x8dela samoodre\xc4\x91enja.'